CELEX: 62021CN0799
Language: da
Date: 2021-12-16 00:00:00
Title: Sag C-799/21 P: Appel iværksat den 16. december 2021 af Rådet for Den Europæiske Union til prøvelse af dom afsagt af Retten (Niende Udvidede Afdeling) den 29. september 2021 i sag T-279/19, Front Polisario mod Rådet

14.3.2022   
            
            
               DA
            
            
               Den Europæiske Unions Tidende
            
            
               C 119/24
            
         
      Appel iværksat den 16. december 2021 af Rådet for Den Europæiske Union til prøvelse af dom afsagt af Retten (Niende Udvidede Afdeling) den 29. september 2021 i sag T-279/19, Front Polisario mod Rådet
      (Sag C-799/21 P)
      (2022/C 119/32)
      Processprog: fransk
      
         Parter
      
      
         Appellant: Rådet for Den Europæiske Union (ved F. Naert og V. Piessevaux, som befuldmægtigede)
      
         De andre parter i appelsagen: Front populaire pour la libération de la Saguia el-Hamra et du Rio de oro (Front Polisario), Den Franske Republik, Europa-Kommissionen og Confédération marocaine de l’agriculture et du développement rural (Comader)
      
         Appellanten har nedlagt følgende påstande
      
      
                  —
               
               
                  Den appellerede dom ophæves.
               
            
                  —
               
               
                  Domstolen træffer endelig afgørelse vedrørende de spørgsmål, der er genstand for Rådets appel, og Rådet frifindes i det af Front Polisario anlagte søgsmål.
               
            
                  —
               
               
                  Front Polisario tilpligtes at betale sagsomkostningerne i appelsagen og i sag T-279/19.
               
            
                  —
               
               
                  Subsidiært: retsvirkningerne af afgørelse 2019/217 (1) opretholdes i en periode på tolv måneder at regne fra afsigelsen af dommen i appelsagen.
               
            
         Anbringender og væsentligste argumenter
      
      Første appelanbringende om tilsidesættelse af artikel 263, stk. 4, TEUF vedrører den appellerede dom, for så vidt som det heri fastslås, at Front Polisario kan optræde som part i en retssag ved Unionens retsinstanser.
      Andet appelanbringende om tilsidesættelse af artikel 263, stk. 4, TEUF og tilsidesættelse af princippet om sagsakters troværdighed vedrører den appellerede dom, for så vidt som det heri fastslås, at Front Polisario er umiddelbart og individuelt berørt af den omtvistede afgørelse.
      Tredje appelanbringende om en retlig fejl for så vidt angår muligheden for påberåbelse af bestemmelser i international ret vedrører den appellerede dom, for så vidt som det heri fastslås, at Front Polisario kan påberåbe sig princippet om selvbestemmelse og princippet om traktaters relative virkning.
      Fjerde appelanbringende om forkert fortolkning og anvendelse af det almindelige princip om traktaters relative virkning og af retten til selvbestemmelse, tilsidesættelse af princippet om sagsakters troværdighed, forkert gengivelse af Rådets argumenter og tilsidesættelse af artikel 36, sammenholdt med artikel 53, første afsnit, i statutten for Domstolen. Det vedrører den appellerede dom, for så vidt som det heri fastslås, at Vestsaharas befolkning ikke har givet samtykke til den aftale, hvorpå afgørelse 2019/217 hviler.
      
         (1)  Rådets afgørelse (EU) 2019/217 af 28.1.2019 om indgåelse af aftalen i form af brevveksling mellem Den Europæiske Union og Kongeriget Marokko om ændring af protokol nr. 1 og protokol nr. 4 in Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side (EUT 2019, L 34, s. 1).